ddrg/super_eurlex huggingface dataset:
Člen 35

1. Kot začasni instrument se ustanovi schengenski vir za pomoč upravičenim državam članicam med dnem pristopa in koncem leta 2006 pri financiranju ukrepov na novih zunanjih mejah Unije za izvajanje schengenskega pravnega reda in kontrole na zunanjih mejah.

Da se odpravi pomanjkljivosti, ki so bile identificirane med pripravami za sodelovanje v schengenu, so do financiranja iz schengenskega vira upravičene naslednje vrste ukrepov:

- naložbe v izgradnjo, obnovo ali posodobitev infrastrukture mejnih prehodov in drugih objektov na mejnih prehodih;

- naložbe v kakršnokoli opremo (npr. laboratorijsko opremo, naprave za odkrivanje, strojno in programsko opremo za schengenski informacijski sistem-SIS 2, prevozna sredstva);

- usposabljanje mejnih straž;

- prispevek k stroškom za logistiko in obratovanje.

2. V okviru schengenskega vira se od dne pristopa upravičenim državam članicam, ki so naštete spodaj, v obliki nepovratnih pavšalnih plačil dajo na razpolago naslednji zneski:

(v milijonih EUR, po cenah iz leta 1999) |

| 2004 | 2005 | 2006 |

Estonija | 22,9 | 22,9 | 22,9 |

Latvija | 23,7 | 23,7 | 23,7 |

Litva | 44,78 | 61,07 | 29,85 |

Madžarska | 49,3 | 49,3 | 49,3 |

Poljska | 93,34 | 93,33 | 93,33 |

Slovenija | 35,64 | 35,63 | 35,63 |

Slovaška | 15,94 | 15,93 | 15,93 |

3. Za izbiro in izvajanje posameznih operacij v skladu s tem členom so odgovorne upravičene države članice. Prav tako so odgovorne za usklajevanje uporabe vira s pomočjo iz drugih instrumentov Skupnosti, za zagotavljanje združljivosti s politikami in ukrepi Skupnosti ter upoštevanje finančno uredbo, ki se uporablja za splošni proračun Evropskih skupnosti.

Nepovratna pavšalna plačila se porabijo v treh letih od prvega izplačila in morebitna neporabljena ali neupravičeno porabljena sredstva se povrnejo Komisiji. Najkasneje šest mesecev po izteku triletnega roka upravičene države članice predložijo izčrpno poročilo o porabi nepovratnih pavšalnih plačil vključno z izkazi, ki opravičujejo odhodke.

Upravičena država izvršuje to odgovornost brez poseganja v odgovornost Komisije za izvajanje splošnega proračuna Evropskih skupnosti in v skladu z določbami finančne uredbe, ki se uporabljajo za decentralizirano upravljanje.

4. Preko urada za raziskave goljufij (OLAF) Komisija ohrani pravico preverjanja. Komisija in Računsko sodišče lahko v skladu z ustreznimi postopki izvajata preglede na kraju samem.

5. Komisija lahko sprejme potrebne tehnične določbe za delovanje tega vira.

--------------------------------------------------
D. RAZNO

41994 D 0028: Sklep Izvršnega odbora z dne 22. decembra 1994 o potrdilu iz člena 75 za prenašanje prepovedanih drog in psihotropnih snovi (SCH/Com-ex (94) 28 rev.) (UL L 239, 22.9.2000, str. 463).

V Prilogi II se med vnosa za Belgijo in Nemčijo vstavi naslednje:

"ČEŠKA:

Ministrstvo za zdravje Češke republike

Palackého náměstí 4

128 01 Praha 1

Tel.: +420 2 2 497 2457

Faks: +420 2 2 491 5430"

,

med vnosa za Nemčijo in Grčijo:

"ESTONIJA:

Ministrstvo za socialne zadeve

Gonsiori 29

Tallinn 15027

Tel.: +372 626 9700

Faks: +372 699 2209,"

med vnosa za Italijo in Luksemburg:

"CIPER:

Ministrstvo za zdravje

Službe za farmacijo

Larnaka Avenue 7

Nicosia 1475

Tel.: +357 22 407 107

Faks: +357 22 305 255

LATVIJA:

Ministrstvo za socialno varnost

Oddelek za farmacijo

Skolas str. 21

Riga LV-1331

Tel.: +371 7 021 608

Faks: +371 7 276 445

LITVA:

Ministrstvo za zdravje Republike Litve

Vilniaus St. 33

LT-2001 Vilnius

Tel.: +370-2-661400

Faks: +370-2-661402"

,

med vnosa za Luksemburg in Nizozemsko:

"MADŽARSKA:

(Ministrstvo za zdravje in družinske zadeve

Oddelek za farmacijo in medicinske pripomočke

Oddelek za prepovedane droge)

Egészségügyi, Szociális és Családügyi Minisztérium

Gyógyszerészeti és Orvostechnikai Főosztály

Kábítószer Osztály

Arany János utca 6-8

H-1051 Budapest

Tel.: +361 312 3 216

Faks: +361 311 7 255

e-mail: fabian.ferenc@eum.hu

MALTA:

Taqsima għall-Kontroll ta' Sustanzi Narkotiċi

Diviżjoni tas-Saħħa

15 Triq il-Merkanti

Valletta

Malta

Tel.: +356-21 25 55 42

Faks: +356-21 25 55 41"

,

med vnosa za Avstrijo in Portugalsko:

"POLJSKA:

Główny Inspektor Farmaceutyczny

ul. Długa 38/40

00-238 Warszawa

Tel.: +48 22 831 21 31

Faks: +48 22 831 02 44"

in za vnosom za Portugalsko se vstavi naslednje:

"SLOVENIJA:

Urad za droge Republike Slovenije

Trubarjeva 3

1000 Ljubljana,

Tel.: +386 1 244 12 08

Faks: +386 1 244 12 72

SLOVAŠKA:

Ministerstvo zdravotníctva Slovenskej republiky (Ministrstvo za zdravje Slovaške republike)

Sekcia zdravotnej starostlivosti (Sektor za operativo)

Odbor licencií (Oddelek za izdajanje dovoljenj)

Limbova 2

833 07 Bratislava

Tel.: +421 2 5 937 3384 (kontaktna oseba)

+421 2 5 937 3171 (tajništvo)

Faks: +421 2 5 479 2400"

.

--------------------------------------------------
Uradni list L 236 , 23/09/2003 str. 0048 - 0048



Člen 59 O določbah zakonov in drugih predpisov za zagotovitev varovanja zdravja delavcev in prebivalstva na ozemljih novih držav članic pred nevarnostmi ionizirajočega sevanja te države v skladu s členom 33 Pogodbe Euratom obvestijo Komisijo v treh mesecih po pristopu. --------------------------------------------------
8. ENERGETIKA

31968 L 0414: Direktiva Sveta 68/414/EGS z dne 20. decembra 1968 o obveznosti držav članic EGS glede vzdrževanja minimalnih zalog surove nafte in/ali naftnih derivatov (UL L 308, 23.12.1968, str. 14), kakor je bila nazadnje spremenjena z:

- 31998 L 0093: Direktivo Sveta 98/93/ES z dne 14.12.1998 (UL L 358, 31.12.1998, str. 100).

Z odstopanjem od člena 1(1) Direktive 68/414/EGS se minimalna raven zalog naftnih derivatov do 31. decembra 2008 ne uporablja za Slovaško. Slovaška zagotavlja, da minimalna raven zalog naftnih derivatov za vse kategorije naftnih derivatov iz člena 2 ustreza najmanj naslednjemu številu dni povprečne dnevne domače porabe, kot je opredeljena v členu 1(1):

- 47 dnem do dne pristopa;

- 55 dnem do 31. decembra 2004;

- 64 dnem do 31. decembra 2005;

- 73 dnem do 31. decembra 2006;

- 82 dnem do 31. decembra 2007;

- 90 dnem do 31 decembra 2008.

--------------------------------------------------
B. VETERINARSKA ZAKONODAJA

1. 31964 L 0433: Direktiva Sveta 64/433/EGS z dne 26. junija 1964 o zdravstvenih pogojih za proizvodnjo in trženje svežega mesa (UL P 121, 29.7.1964, str. 2012 ter pozneje spremenjena in prečiščena v UL L 268, 24.9.1991, str. 71), kakor je bila nazadnje spremenjena z:

- 31995 L 0023: Direktivo Sveta 95/23/ES z dne 22.6.1995 (UL L 243, 11.10.1995, str. 7).

(a) Pod pogoji navedenimi v nadaljevanju se strukturne zahteve iz Priloge I k Direktivi 64/433/EGS do 31. decembra 2006 ne uporabljajo za obrate na Madžarskem, ki so našteti v Dodatku A k tej prilogi.

(b) Dokler so obrati iz zgornjega odstavka (a) upravičeni do koristi iz določb omenjenega odstavka, se proizvodi, ki izvirajo iz teh obratov, dajo le na domači trg ali se uporabljajo za nadaljnjo predelavo v istih obratih, ne glede na datum trženja. Ti proizvodi morajo imeti posebno oznako zdravstvene ustreznosti.

Prejšnji pododstavek se uporablja za vse proizvode, ki izvirajo iz integriranih obratov za proizvodnjo mesa, kjer za del obrata veljajo določbe iz odstavka (a).

(c) Madžarska zagotovi postopno izpolnjevanje strukturnih zahtev iz odstavka (a), v skladu z roki za odpravo obstoječih pomanjkljivosti iz Dodatka A k tej prilogi. Madžarska zagotovi, da le tisti obrati, ki v popolnosti izpolnijo te zahteve do 31. decembra 2006, lahko nadaljujejo z obratovanjem. Madžarska predloži Komisiji letna poročila o napredku, ki je bil dosežen v vsakem od obratov, naštetih v Dodatku A k tej prilogi, vključno s seznamom obratov, ki so v zadevnem letu odpravili obstoječe pomanjkljivosti.

(d) Komisija lahko pred pristopom in do 31. decembra 2006 ažurira Dodatek A k tej prilogi iz odstavka (a); v tem smislu lahko na podlagi napredka, ki je bil dosežen pri odpravi obstoječih pomanjkljivosti in izsledkov procesa spremljanja, v določenem obsegu doda ali izbriše posamezne obrate.

Podrobna izvedbena pravila za zagotovitev tekočega delovanja zgornje prehodne ureditve, se sprejmejo v skladu s členom 16 Direktive 64/433/EGS.

2. 31999 L 0074: Direktiva Sveta 1999/74/ES z dne 19. julija 1999 o minimalnih standardih za zaščito kokoši nesnic (UL L 203, 3.8.1999, str. 53).

Do 31. decembra 2009 lahko obrati na Madžarskem, ki so našteti v Dodatku B k tej prilogi, obdržijo v uporabi kletke, ki ne ustrezajo minimalnim zahtevam iz člena 5(1)(4) in 5(1)(5) Direktive 1999/74/ES, pod pogojem, da so se začele uporabljati pred 1. julijem 1999 in pod pogojem, da so kletke vsaj na 65 % površine visoke vsaj 36 cm in da nikjer niso nižje od 33 cm.

--------------------------------------------------
Uradni list L 236 , 23/09/2003 str. 0039 - 0039



Člen 19 Člen 299(1) Pogodbe ES se nadomesti z naslednjim: "1. Ta pogodba se uporablja za Kraljevino Belgijo, Češko republiko, Kraljevino Dansko, Zvezno republiko Nemčijo, Republiko Estonijo, Helensko republiko, Kraljevino Španijo, Francosko republiko, Irsko, Italijansko republiko, Republiko Ciper, Republiko Latvijo, Republiko Litvo, Veliko vojvodstvo Luksemburg, Republiko Madžarsko, Republiko Malto, Kraljevino Nizozemsko, Republiko Avstrijo, Republiko Poljsko, Portugalsko republiko, Republiko Slovenijo, Slovaško republiko, Republiko Finsko, Kraljevino Švedsko ter Združeno kraljestvo Velike Britanije in Severne Irske." --------------------------------------------------
A. KMETIJSKA ZAKONODAJA

1. 31991 R 2092: Uredba Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (UL L 198, 22.7.1991, str. 1), kakor je bila nazadnje spremenjena z:

- 32002 R 0473: Uredbo Komisije (ES) št. 473/2002 z dne 15.3.2002 (UL L 75, 16.3.2002, str. 21).

Z odstopanjem od člena 6(1), (2) in (3) Uredbe (EGS) št. 2092/91, se v Latviji do 1. januarja 2006 pri ekološkem kmetovanju dovoli uporaba neobdelanih semen, sadilnega materiala in materiala za vegetativno razmnoževanje, ki niso proizvedeni po postopku ekološke pridelave.

Z odstopanjem od člena 6(1) Uredbe (EGS) št. 2092/91 se v Latviji do 1. januarja 2006 dovoli uporaba neekološkega sladkorja, ki ni proizveden po ekološkem postopku, kot dodatek za hranjenje čebel v ekoloških čebelnjakih.

Z odstopanjem od člena 6(1) in (2) Uredbe (EGS) št. 2092/91 se v Latviji v obdobju 18 mesecev od dne pristopa dovoli uporabo pripravka kalijevega permanganata v ekološkem kmetovanju.

2. 31997 R 2597: Uredba Sveta (ES) št. 2597/97 z dne 18. decembra 1997 o določitvi dodatnih pravil skupne ureditve trga z mlekom in mlečnimi izdelki za konzumno mleko (UL L 351, 23.12.1997, str. 13), kakor je bila nazadnje spremenjena z:

- 31999 R 1602: Uredbo Sveta (ES) št. 1602/1999 z dne 19.7.1999 (UL L 189, 22.7.1999, str. 43).

Z odstopanjem od člena 3(1)(b) in (c) Uredbe (ES) št. 2597/97 se pet let od dne pristopa ne uporabljajo zahteve glede vsebnosti maščobe v konzumnem mleku proizvedenem v Latviji. Konzumno mleko, ki ne ustreza zahtevam glede vsebnosti maščobe, se lahko trži le v Latviji ali se ga izvozi v tretjo državo.

3. 31999 R 1254: Uredba Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (UL L 160, 26.6.1999, str. 21), kakor je bila nazadnje spremenjena z:

- 32001 R 2345 Uredbo Komisije (ES) št. 2345/2001 z dne 30.11.2001 (UL L 315, 1.12.2001, str. 29).

Z odstopanjem od člena 3(f) Uredbe (ES) št. 1254/1999 lahko Latvija do konca leta 2006 uvršča pasme krav, ki so naštete v Prilogi I k Uredbi Komisije (ES) št. 2342/1999 o določitvi podrobnih pravil za uporabo Uredbe Sveta (ES) št. 1254/1999 o skupni ureditvi trga za goveje in telečje meso glede shem premij [2], kot upravičene do premije za krave dojilje v skladu s pododdelkom 3 Uredbe (ES) št. 1254/1999, pod pogojem, da so bile pripuščene ali osemenjene s semenom bikov mesnih pasem.

[2] UL L 281, 4.11.1999, str. 30.

--------------------------------------------------
B. POMORSKI PROMET

31971 R 0281: Uredba Komisije (EGS) št. 281/71 z dne 9. februarja 1971 o sestavi seznama plovnih poti pomorskega značaja iz člena 3(e) Uredbe Sveta (EGS) št. 1108/70 z dne 4. junija 1970 (UL L 33, 10.2.1971, str. 11), kakor je bila spremenjena z:

- 11972 B: Aktom o pogojih pristopa in prilagoditvah Pogodb — pristop Kraljevine Danske, Irske in Združenega kraljestva (UL L 73, 27.3.1972, str. 14),

- 11985 I: Aktom o pogojih pristopa in prilagoditvah Pogodb — pristop Kraljevine Španije in Portugalske republike (UL L 302, 15.11.1985, str. 23),

- 11994 N: Aktom o pogojih pristopa in prilagoditvah Pogodb — pristop Republike Avstrije, Republike Finske in Kraljevine Švedske (UL C 241, 29.8.1994, str. 21).

V Prilogi se vstavi naslednje:

"Republika Poljska

(1) del Nowowarpieńskiega jezera in del Szczecinske lagune, skupaj s Świno in Dziwno ter Kamieńsko laguno, ki ležijo vzhodno od mednarodne meje med Republiko Poljsko in Zvezno republiko Nemčijo, ter Odra med Szczecinsko laguno in vodami pristanišča Szczecin,

(2) tisti del Gdanskega zaliva, ki ga zajema črta, ki poteka od točke 54° 37′ 36″ severne geografske širine in 18° 49′ 18″ vzhodne geografske dolžine (na polotoku Hel) do točke 54° 22′ 12″ severne geografske širine in 19° 21′ 00″ vzhodne geografske dolžine (na Viselskem polotoku),

(3) tisti del lagune Visle, ki leži severo-zahodno od mednarodne meje med Republiko Poljsko in Rusko federacijo, ki poteka po laguni,

(4) vode pristanišč, od odprtega morja razmejene s črto, ki povezuje od obale najbolj oddaljene stalne pristaniške naprave, ki so še sestavni del pristaniškega sistema..

"

--------------------------------------------------
III. MODEL SKUPNOSTI

32002 R 0006: Uredba Sveta (ES) št. 6/2002 z dne 12. decembra 2001 o modelih Skupnosti (UL L 3, 5.1.2002, str. 1).

Za členom 110 se vstavi naslednji člen:

"Člen 110a

Določbe, ki se nanašajo na širitev Skupnosti

1. Od dne pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (v nadaljnjem besedilu "nove države članice") se modeli Skupnosti, ki so bili registrirani ali za katere je bila vložena prijava na podlagi te uredbe pred dnem pristopa razširijo na območje teh držav članic, tako da imajo enak učinek v celotni Skupnosti.

2. Prijave za registriran model Skupnosti ni mogoče zavrniti na podlagi razlogov za zavrnitev registracije iz člena 47(1), če so se ti razlogi začeli uporabljati zgolj zaradi pristopa nove države članice.

3. Model Skupnosti iz odstavka 1 se ne sme razglasiti za ničnega v skladu s členom 25(1), če so se razlogi za ničnost začeli uporabljati zgolj zaradi pristopa nove države članice.

4. Prijavitelj ali imetnik prejšnje pravice v novi državi članici lahko nasprotuje uporabi modela Skupnosti, ki sodi v okvir člena 25(1)(d), (e) ali (f), na ozemlju kjer je prejšnja pravica zavarovana. Za namen te določbe "prejšnja pravica" pomeni pravico, za katero je bila vložena prijava ali je bila pridobljena v dobri veri pred pristopom.

5. Odstavki 1, 3 in 4 zgoraj se uporabljajo tudi za neregistrirane modele Skupnosti. V skladu s členom 11 model, ki ni bil objavljen na ozemlju Skupnosti, ne uživa varstva kot neregistriran model Skupnosti."

--------------------------------------------------
Uradni list L 236 , 23/09/2003 str. 0039 - 0039



Člen 20 Akti našteti v Prilogi II k temu aktu, se prilagodijo, kakor je navedeno v omenjeni prilogi. --------------------------------------------------
Uradni list L 236 , 23/09/2003 str. 0034 - 0034



Člen 4 Vse nove države članice od dne pristopa sodelujejo v ekonomski in monetarni uniji kot države članice z odstopanjem v smislu člena 122 Pogodbe ES. --------------------------------------------------
8. ENERGETIKA

1. 31968 L 0414: Direktiva Sveta 68/414/EGS z dne 20. decembra 1968 o obveznosti držav članic EGS glede vzdrževanja minimalnih zalog surove nafte in/ali naftnih derivatov (UL L 308, 23.12.1968, str. 14), kakor je bila nazadnje spremenjena z:

- 31998 L 0093: Direktivo Sveta 98/93/ES z dne 14.12.1998 (UL L 358, 31.12.1998, str. 100).

Z odstopanjem od člena 1 (1) Direktive 68/414/EGS se minimalna raven zalog naftnih derivatov do 31. decembra 2009 ne uporablja za Estonijo. Estonija zagotavlja, da minimalna raven zalog naftnih derivatov za vse kategorije naftnih derivatov iz člena 2 ustreza najmanj naslednjemu številu dni povprečne dnevne domače porabe, kot je opredeljeno v členu 1(1):

- 10 dnem do dne pristopa;

- 20 dnem do 31. decembra 2005;

- 35 dnem do 31. decembra 2005;

- 45 dnem do 31. decembra 2006;

- 50 dnem do 31. decembra 2007;

- 65 dnem do 31. decembra 2008;

- 90 dnem do 31. decembra 2009.

2. 31996 L 0092: Direktiva 96/ 92/ES Evropskega parlamenta in Sveta z dne 19. decembra 1996 o skupnih pravilih notranjega trga z električno energijo (UL L 27, 30.1.1997, str. 20).

V Estoniji se do 31. decembra 2008 ne uporablja člen 19(2) Direktive 96/92/ES.

--------------------------------------------------
8. ENERGETIKA

31968 L 0414: Direktiva Sveta 68/414/EGS z dne 20. decembra 1968 o obveznosti držav članic EGS glede vzdrževanja minimalnih zalog surove nafte in/ali naftnih derivatov (UL L 308, 23.12.1968, str. 14), kakor je bila nazadnje spremenjena z:

- 31998 L 0093: Direktivo Sveta 98/93/ES z dne 14.12.1998 (UL L 358, 31.12.1998, str. 100).

Z odstopanjem od člena 1(1) Direktive 68/414/EGS se minimalna raven zalog naftnih derivatov do 31. decembra 2007 ne uporablja za Ciper. Ciper zagotavlja, da minimalna raven zalog naftnih derivatov za vse kategorije naftnih derivatov iz člena 2 ustreza najmanj naslednjemu številu dni povprečne dnevne domače porabe, kot je opredeljena v členu 1(1):

- 60 dnem do dne pristopa;

- 90 dnem do 31. decembra 2007.

--------------------------------------------------
8. SOCIALNA POLITIKA IN ZAPOSLOVANJE

ZDRAVJE IN VARNOST

1. 31989 L 0654: Direktiva Sveta 89/654/EGS z dne 30. novembra 1989 o minimalnih zahtevah za varnost in zdravje na delovnem mestu (prva posebna direktiva v smislu člena 16(1) Direktive 89/391/EGS) (UL L 393, 30.12.1989, str. 1).

Do 31. decembra 2004 se Direktiva 89/654/EGS v Latviji ne uporablja za naprave, ki so bile v uporabi že 27. marca 2002.

Od dne pristopa do izteka prehodnega obdobja bo Latvija Komisiji še naprej posredovala redno ažurirane podatke o časovnem razporedu in ukrepih za zagotovitev upoštevanja direktive.

2. 31989 L 0655: Direktiva Sveta 89/655/EGS z dne 30. novembra 1989 o minimalnih varnostnih in zdravstvenih zahtevah za uporabo delovne opreme delavcev pri delu (druga posebna direktiva v smislu člena 16 (1) Direktive 89/391/EGS) (UL L 393, 30.12.1989, str. 13), kakor je bila nazadnje spremenjena z:

- 32001 L 0045: Direktivo 2001/45/ES Evropskega parlamenta in Sveta z dne 27.6.2001 (UL L 195, 19.7.2001, str. 46).

V Latviji se do 1. julija 2004 Direktiva 89/655/EGS ne uporablja v zvezi z delovno opremo, ki je že v uporabi od 13. decembra 2002.

Od dne pristopa, pa vse do konca obdobja omenjenega zgoraj, bo Latvija nadaljevala z rednim ažurnim obveščanjem Komisije o časovnem razporedu in ukrepih, ki so bili sprejeti za upoštevanje direktive.

3. 31990 L 0270: Direktiva Sveta 90/270/EGS z dne 29. maja 1990 o minimalnih varnostnih in zdravstvenih zahtevah za delo s slikovnimi zasloni (peta posebna direktiva v smislu člena 16(1) Direktive 89/391/EGS) (UL L 156, 21.6.1990, str. 14).

Do 31. decembra 2004 se Direktiva 90/270/EGS v Latviji ne uporablja za opremo, ki je bila v uporabi že 1. junija 2001.

Od dne pristopa pa do izteka prehodnega obdobja bo Latvija Komisiji še naprej posredovala redno ažurirane podatke o časovnem razporedu in ukrepih za zagotovitev upoštevanja direktive.

--------------------------------------------------
Uradni list L 236 , 23/09/2003 str. 0035 - 0035



Člen 7 Določbe tega akta ne smejo biti, razen če v njem ni določeno drugače, spremenjene ali razveljavljene niti njihovo izvajanje ne sme biti odloženo drugače kakor s postopkom, določenim v izvirnih pogodbah, ki omogoča revizijo omenjenih pogodb. --------------------------------------------------
Člen 50

1. Mandat sedanjih članov Znanstveno-tehničnega odbora v skladu s členom 134(2) Pogodbe Euratom se izteče na dan začetka veljavnosti tega akta.

2. Ob pristopu Svet imenuje nove člane Znanstveno-tehničnega odbora v skladu s postopkom iz člena 134(2) Pogodbe Euratom.

--------------------------------------------------
2. PROSTO GIBANJE OSEB

Pogodba o ustanovitvi Evropske skupnosti;

31968 L 0360: Direktiva Sveta 68/360/EGS z dne 15. oktobra 1968 o odpravi omejitev gibanja in prebivanja v Skupnosti za delavce držav članic in za njihove družine (UL L 257, 19.10.1968, str. 13), kakor je bila nazadnje spremenjena z:

- 11994 N: Aktom o pogojih pristopa in prilagoditvah Pogodb — pristop Republike Avstrije, Republike Finske in Kraljevine Švedske (UL C 241, 29.8.1994, str. 21);

31968 R 1612: Uredba Sveta (EGS) št. 1612/68 z dne 15. oktobra 1968 o prostem gibanju delavcev v Skupnosti (UL L 257, 19.10.1968, str. 2), kakor je bila nazadnje spremenjena z:

- 31992 R 2434: Uredbo Sveta (EGS) št. 2434/92 z dne 27.7.1992 (UL L 245, 26.8.1992, str. 1).

1. Člen 39 Pogodbe ES se v celoti uporablja v zvezi s prostim gibanjem delavcev na Malti le ob upoštevanju prehodnih določb iz odstavkov od 2 do 4.

2. Malta lahko do konca sedemletnega obdobja od dne pristopa uporabi postopke iz spodnjih pododstavkov.

Če Malta ima ali pričakuje motnje na svojem trgu dela, ki bi lahko resno ogrozile življenjsko raven ali raven zaposlenosti v določeni regiji ali poklicu, o tem obvesti Komisijo in druge države članice in jim priskrbi vse potrebne podrobnosti. Na podlagi teh podatkov lahko Malta zahteva, da Komisija izjavi, da se popolnoma ali delno odloži uporaba členov od 1 do 6 Uredbe (EGS) št. 1612/68, da bi se ponovno vzpostavilo normalno stanje v tej regiji oz. poklicu. Komisija odloči o odložitvi uporabe ter o njenem trajanju in obsegu najpozneje v dveh tednih po prejemu take zahteve in o svoji odločitvi uradno obvesti Svet. Vsaka država članica lahko v dveh tednih od dne odločbe Komisije od Sveta zahteva, da odločbo odpravi ali spremeni. Svet o zahtevi odloči v dveh tednih, s kvalificirano večino.

Malta lahko v nujnih in izjemnih primerih odloži uporabo členov od 1 do 6 Uredbe (EGS) št. 1612/68 in o tem Komisiji poda utemeljeno naknadno uradno obvestilo.

3. Da bi se zagotovilo zgodnje zaznavanje položaja, v katerem je med sedemletnim obdobjem od dne pristopa treba sprejeti ukrepe v skladu z odstavkom 2 zgoraj, lahko Malta obdrži sistem delovnih dovoljenj za državljane drugih držav članic, za katere se uporabljajo členi od 1 do 6 Uredbe (EGS) št. 1612/68, vendar delovna dovoljenja izdaja avtomatično.

4. Če nekaterih določb Direktive 68/360/EGS ni mogoče ločevati od določb Uredbe (EGS) št. 1612/68, katerih uporaba je lahko odložena v skladu s odstavkom 2, sme Malta odstopati od teh določb, kolikor je to potrebno za uporabo odstavka 2.

--------------------------------------------------